**Toporasi**

*Magda Isanos*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu sacu-i plin de banalitati s-a prezentat

 si anul asta zana primavara,

 cu toate-acestea noi ne-am bucurat

 de parca-ar fi venit intaia oara.

 Contrazicându-mă cu mine insumi si-n sfarsit,

 riscând să-mi stric pantofii prin noroi,

 m-am dus să vad ce flori au răsărit

 în parcul vast si gol de langa noi.

 De mult nu mă-ncercase asa dor

 de viata si calcam nerabdatoare;

 simteam cum se-nfioara sub picior

 pamantul umed, fecundat de soare.

 Copacii goi mi s-au parut incantatori -

 Parca-as fi vrut să-i strang în brate să-i sarut

 (trecusem pana-atunci de-atatea ori

 pe langa ei si nici nu i-am văzut)

 Iar ceru-albastru, vag, nedefinit

 (ca rochiile care ies la spalat),

 cu capul dat pe spate l-am privit

 si l-am gasit de-a dreptul minunat.

 Pe urma-am dat de toporasi langa-un stejar

 erau asa de-albastri, delicati -

 ca niste firmituri lasate-n dar

 de primavara, printre pomi-ntunecati.

 M-am aplecat cu inima batând,

 dar când era să-i rup, nici eu nu stiu

 de ce si cum, dar mi-a venit în gând

 ca pentru ei paharu-i un sicriu.

 Si m-am întors spre casa mai agale,

 c-o oboseala fericita-n pasi,

 iar daca mainile-mi erau la fel de goale,

 în schimb aveam în suflet toporasi.